­­­­­­­­­­­­­­­­­­­­­­­-----------------------------------------------------------------------------------------------------------------

­­­­­­­­­­­­­­­­­­­­­­­­­­­

 Všeobecná zdravotná poisťovňa, a. s.

Revízne oddelenie,

V  ................................, 22.02.2023

Vec**: Nesúhlas s neuznaním vykázaných výkonov**

Pri revízii vykázaných výkonov ste začali neuznávať príplatkové kódy 65 a 67 , ktoré vykazujem v súlade s platným katalógom výkonov u detí do 5 rokov veku. Príplatky z dôvodu postihnutia nikdy nevykazujem, napriek tomu, že mám v ambulancii veľa takých pacientov a práca s nimi je neporovnateľne náročnejšia. Zdôvodnením uvedeným v zúčtovaní je nevyhovujúca odbornosť . Verím, že je to len chybným nastavením Vášho softvéru, pretože som sa na takejto redukcii platieb nedohodla.

Ďalší kód, ktorý ste prestali uznávať je 299b pri viacnásobnom vykázaní v daný deň. Nepostrehla som, že by sa zmenil katalóg výkonov a na redukcii vykazovania sme sa s nikým nedohodli. Pacientom robíme výtery z hrdla, z nosa, aj z konečníka, aby sme získali pred nasadením cielenej antimikrobiálnej liečby na mieru v rámci možností predstavu o biodiverzite mikrobioty u pacienta. Vzhľadom na častú purulentnú sekréciu z nosa, vlhký kašeľ, ktorý býva aj v dôsledku gastroezofageálneho refluxu s následnou infekciou a časté riedke stolice, pri ktorých zisťujeme v rámci biodiverzity črevnej mikrobioty hojnú prítomnosť patogénov, je plne odôvodnené podozrenie na infekciu a vykazovanie uvedených kódov. Odobratie materiálu na kultiváciu z rôznych častí tela sú rôzne výkony, nie jeden. Vzhľadom na uvedené, žiadame, aby ste tieto výkony preplácali podľa platného katalógu výkonov.

V prípade, že uvedené výkony nebudete uhrádzať, tak ako je to určené v platnej  prílohe zákona 577/2004 Z. z. o rozsahu zdravotnej starostlivosti uhrádzanej z verejného zdravotného poistenia, žiadame, aby ste o tom informovali svojho zmluvného poistenca. Naše zdravotnícke zariadenie nemôže poskytovať zdravotnú starostlivosť na naše náklady poistencom, za ktorých inkasuje Vaša zdravotná poisťovňa povinné odvody do verejného zdravotného poistenia.

V prípade, že nebudete uhrádzať výkony podľa zákona, ale revíznou činnosťou budete naďalej svojvoľne zužovať rozsah hradených výkonov, budeme o tom informovať Vášho poistenca, vyšší územný celok – odbor zdravotníctva a sociálnych vecí ( lebo to je náš cenový orgán) a budeme nútení požadovať úhradu od poistenca. Forenznú zodpovednosť za liečbu pacienta nesie poskytovateľ zdravotnej starostlivosti, ktorý musí v zmysle platného zákona poskytnúť všetky zdravotné výkony pre správne určenie diagnózy a nasadenie cielenej liečby.

 S pozdravom